Mittaushäiriöt johtuvat yleensä heikosta elektrodikontaktista joko ihon ja vyön välillä tai vyön ja sensorin välillä. Ihon ja vyön välistä kontaktia voi parantaa kiristämällä vyötä riittävän kireälle ja kostuttamalla vyötä vedellä tai miedolla suolaliuoksella. Vyön ja sensorin välistä kontaktia voi parantaa hankaamalla sensorin neppareita kevyesti esimerkiksi teräsvillalla tai karhunkielellä. Hankaaminen poistaa neppareihin mahdollisesti muodostuneita epäpuhtauksia, jotka voivat heikentää kontaktia ja aiheuttaa mittaushäiriöitä.